CELEX: 32016R0312
Language: sk
Date: 2016-03-04 00:00:00
Title: Vykonávacie nariadenie Komisie (EÚ) 2016/312 zo 4. marca 2016, ktorým sa opravuje nariadenie (EÚ) č. 37/2010, pokiaľ ide o látku „tylvalozín“ (Text s významom pre EHP)

5.3.2016   
            
            
               SK
            
            
               Úradný vestník Európskej únie
            
            
               L 60/3
            
         VYKONÁVACIE NARIADENIE KOMISIE (EÚ) 2016/312
   zo 4. marca 2016,
   ktorým sa opravuje nariadenie (EÚ) č. 37/2010, pokiaľ ide o látku „tylvalozín“
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s jeho článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:
   
               (1)
            
            
               Komisia bola upozornená na skutočnosť, že v prílohe k nariadeniu Komisie (EÚ) č. 37/2010 (2) zmenenému vykonávacím nariadením Komisie (EÚ) č. 2015/1492 (3), pokiaľ ide o látku „tylvalozín“, sa markerové rezíduum „tylvalozín“ nesprávne uviedlo ako markerové rezíduum v ošípaných.
            
         
               (2)
            
            
               Príloha k nariadeniu (EÚ) č. 37/2010 by sa preto mala opraviť tak, aby sa markerové rezíduum v ošípaných a v koži, tuku a pečeni hydiny uvádzalo ako „suma tylvalozínu a 3-O-acetyltylozínu“ a aby sa markerové rezíduum „tylvalozín“ vzťahovalo len na vajcia hydiny.
            
         
               (3)
            
            
               Toto nariadenie by sa malo uplatňovať so spätnou účinnosťou odo dňa nadobudnutia účinnosti vykonávacieho nariadenia (EÚ) 2015/1492, pretože markerové rezíduum v ošípaných bolo uvedené omylom, a preto by sa malo opraviť. Preto by toto nariadenie malo nadobudnúť účinnosť čo najskôr.
            
         
               (4)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   V tabuľke 1 prílohy k nariadeniu (EÚ) č. 37/2010 sa položka týkajúca sa látky „tylvalozín“ nahrádza takto:
   
      
                  „Tylvalozín
               
               
                  suma tylvalozínu a 3-O-acetyltylozínu
               
               
                  ošípané
               
               
                  50 μg/kg
               
               
                  svalovina
               
               
                  ŽIADNE
               
               
                  antiinfekčné látky/antibiotiká“
               
            
                  50 μg/kg
               
               
                  koža a tuk
               
            
                  50 μg/kg
               
               
                  pečeň
               
            
                  50 μg/kg
               
               
                  obličky
               
            
                  hydina
               
               
                  50 μg/kg
               
               
                  koža a tuk
               
            
                  50 μg/kg
               
               
                  pečeň
               
            
                  tylvalozín
               
               
                  hydina
               
               
                  200 μg/kg
               
               
                  vajcia
               
            
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 3. novembra 2015.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. marca 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 152, 16.6.2009, s. 11.
   
      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).
   
      (3)  Vykonávacie nariadenie Komisie (EÚ) 2015/1492 z 3. septembra 2015, ktorým sa mení nariadenie (EÚ) č. 37/2010, pokiaľ ide o látku „tylvalozín“ (Ú. v. EÚ L 231, 4.9.2015, s. 10).